UA: Культура

«UA: Культура» — украінскі грамадскі тэлеканал, другі агульнанацыянальны тэлеканал Нацыянальнай грамадскай тэлерадыёкампаніі Украіны.

 Гісторыя 
Дзяржаўная тэлерадыёкампанія «Культура», як юрыдычная асоба, стала вядомай у інфармацыйнай прасторы Украіны ў 2002 годзе ў сістэме Дзяржкамтэлерадыё Украіны на другім агульнанацыянальным і першым Нацыянальных каналах тэлебачання. У лістападзе 2004 года ДТРК «Культура» атрымала ліцэнзію Нацыянальнай рады па пытаннях тэлебачання і радыёвяшчання Украіны на кругласутачнае спадарожнікавае вяшчанне тэрмінам на дзесяць гадоўКультура на сайте нацсовета.

У красавіку 2005 года тэлеканал «Культура» з’явіўся ў кабельных сетках Кіева і рэгіёнаў Украіны, а таксама пачаў спадарожнікавае вяшчанне.

У 2013—2014 гадах у рамках рэалізацыі дзяржаўнай палітыкі ў вобласці культуры, кабмін выдзеліў на развіццё телеканала каля 90 мільёнаў грывень пры тым, што да гэтага на яго выдзялялася максімум 12 мільёнаў грывень у год.

Пачынаючы з 1 студзеня 2017 года тэлеканал пачаў лічбавае вяшчанне ў стандарце DVB-T2 замест ліквідаванага БТБ з 7:00-23:00, а з 15 ліпеня кругласутачна на DVB-T2.

8 жніўня 2017 года тэлеканал правёў ребрэндынг, у рамках якога телеканал змяніў назву і лагатып на «UA: Культура», што было адным з этапаў стварэння і развіцця тэлеканалаў грамадскага вяшчання.

З 11 снежня 2017 года тэлеканал вяшчае ў фармаце 16:9.

 Праграмная канцэпцыя вяшчання 
 Мова, на якой вядуцца перадачы (у працэнтных суадносінах): украінская 100%;
 Частка праграм уласнай вытворчасці: 12 гадзін у суткі (50%);
 Мінімальная частка нацыянальнага аўдыёвізуальнага прадукту (у тым ліку ўласнай вытворчасці): 21 гадзіна 36 хвілін у суткі (90%);
 Максімальная частка аўдыёвізуальнай прадукцыі зарубежнай вытворчасці: 2 гадзіны 24 хвіліны ў суткі (10%);
 Фармат: культуралагічны.

 Праграмы 
 «Лекторый» 
 «Лекторый. Музыка» (раней — «#МузLove з Любай Марозавай») (укр. «Лекторій. Музика», раней — «#МузLove з Любою Морозовою»)

Штотыднёвая праграма пра класічную і сучасную музыку.

Вядучыя — музыказнавец, музыкальны крытык Любоў Марозава і журналіст Юрый Макараў.

 «Лекторый. Паэзія» (раней — «Час паэзіі») (укр. «Лекторій. Поезія», раней — «Час поезії»)

Штотыднёвая праграма аб украінскай паэзіі.

Вядучыя — паэт, лаўрэат Шаўчэнкаўскай прэміі Васіль Герасім’юк і паэт, лаўрэат прэміі «ЛітАкцэнт года» Міраслаў Лаюк.

 «Лекторый. Літаратура» (раней — «#БібліаFUN з Расціславам Семківым») (укр. «Лекторій. Література», раней — «#БібліоFUN з Ростиславом Семківим»)

Штотыднёвая праграма пра скандальных пісьменнікаў і іх кнігі.

Вядучыя — літаратуразнавец Расціслаў Семкіў і літаратурны крытык Яўген Стасіневіч.

 «Лекторый. Кіно» (раней — «#KіноWALL з Сяргеем Трымбачом») (укр. «Лекторій. Кіно», раней — «#KіноWALL з Сергієм Тримбачем»)

Цыкл праграм, прысвечаны ўплывовым зарубежным фільмам апошніх трыццаці гадоў.

Вядучыя — кінакрытык Сяргей Трымбач.

 «Як глядзець кіно» (укр. «Як дивитися кіно»)

Штотыднёвая аўтарская праграма кіназнаўцы, галоўнага рэдактара інтэрнэт-выдання «Moviegram» Лук’яна Галкіна.

 «Адкрывай Украіну з Грамадскім» (укр. «Відкривай Україну з Суспільним»)
 «Канцэрт на UA: Культура» (укр. «Концерт на UA:Культура»)

Штотыднёвыя тэлеверсіі актуальных канцэртаў класічнай і сучаснай музыкі.

 «Культура дыялогу» (укр. «Культура діалогу»)

Інтерв’ю з актуальнымі культурнымі і грамадскімі дзеячамі. У эфіры па буднях.

 «Музеі. Як гэта працуе» (укр. «Музеї. Як це працює»)

Аўдыёвізуальны гід па музеях Кіева.

Вядучая — Оля Наско.

 Былыя праграмы 
 «Ранак з Культурай» (укр. «Ранок з Культурою»)
 «Позняя раніца шоу» (укр. «Пізній ранок шоу»)
 «#NeoСцэна з Алегам Вергелісам» (укр. «#NeoСцена з Олегом Вергелісом»)
 «NA HI BA»

 Спецпраекты 
 «UA: Культура на Кніжным Арсенале» (укр. «UA: Культура на Книжковому арсеналі»)
 «Украінская новая хваля. UA: Культура на Адэскім кінафестывалі» (укр. «Українська нова хвиля. UA: Культура на Одеському кінофестивалі»)
 «Захапі сцэну» (укр. «Захопи сцену») — тэатральнае рэаліці-шоу за праектам Брытанскай Рады ва Україне.
 «Кабзатроніка» (укр. «Кобзотроніка»)
 «DOCU/Культура»
 «Культура фестываляў» (укр. «Культура фестивалів») 
 «Sziget. Як гэта працуе» (укр. «Sziget. Як це працює»)
 «UA: Культура на Lviv Book Forum»
 «MyStreetFilms». Голас украінскіх гарадоў (укр. «MyStreetFilms». Голос українських міст)
 «UA: Культура на Днях Вышаградскага кіно» (укр. «UA: Культура на Днях Вишеградського кіно»)
 Спектаклі Кіеўскага акадэмічнага Маладога тэатра

 «Кінакульт». Кінаклуб і кінафестываль 
З 2018 года на базе канала дзейнічае кінаклуб «Кінакульт» (укр. «Кінокульт»). У 2018 ён дзейнічаў з ліпеня па кастрычнік, а ў 2019 — з чэрвеня па кастрычнік. Прагляды адбываліся раз у тыдзень на розных лакацыях Грамадскага вяшчальніка. У рэпертуары кінаклуба — зарубежнае і ўкраінскае кінамастацтва апошніх гадоў.

Два гады запар кінаклубны сезон завяршаўся аднайменным кінафестывалем. Другі фестываль меў назву «Кінакульт. Фестываль культавага кіно». Яго наведала больш за тысячу гледачоў.

Арганізацыйны камітэт «Кінакульта» — Лук’ян Галкін (праграмны дырэктар), Юрый Самусенка (праграмны каардынатар), Кацярына Янюк (прадзюсар).

 Спасылкі 
 Афіцыйны сайт тэлеканала

Катэгорыя:Тэлеканалы Украіны
Катэгорыя:Кругласутачныя тэлеканалы
Катэгорыя:З’явіліся ў 2002 годзе
Катэгорыя:Тэлеканалы на ўкраінскай мове